Marius Şumudică a anunţat transferul stelar al lui Denis Drăguş. Atacantul în vârstă de 24 de ani a reuşit o mutare spectaculoasă chiar înainte de EURO 2024. Fostul său antrenor a venit cu detalii de ultimă oră.
Standard Liege ar fi acceptat oferta celor de la Trabzonspor, pentru Denis Drăguş. Belgienii vor încasa în schimbul internaţionalului român aproximativ două milioane de euro, sumă la care se vor adăuga şi bonusuri.
Marius Şumudică a anunţat transferul stelar al lui Denis Drăguş
Împrumutat la Gaziantep, Drăguş a avut evoluţii spectaculoase în această ediţie de campionat. În cele 40 de meciuri din toate competiţiile a înscris 16 goluri şi a oferit 2 pase decisive.
Marius Şumudică l-a dat de gol pe Denis Drăguş şi anunţă că transferul s-a realizat deja.
„O să spun, chiar dacă deranjez. Drăguș este cumpărat de Trabzonspor. Cred că a și semnat deja. Nu știu exact. Este cumpărat pentru poziția de vârf de atac. Drăguș marchează 15 goluri în campionatul Turciei din poziția de vârf de atac.
Când un club precum Trabzonspor plătește 2 milioane să te cumpere, te cumpără pentru poziția în care tu ai jucat sezonul respectiv. Ai jucat contra lui Trabzonspor și ai marcat contrat lor din poziția de vârf de atac.
Pentru mine, Drăguș nu poate juca bandă stânga niciodată. Poate juca, dar aportul lui este minim. El este vârf de atac, are explozie, viteză, libertate de mișcare”, a declarat Marius Șumudică la fanatik.ro.
Drăguş tocmai a înscris o dublă pentru Gaziantep în meciul din deplasare cu Demirspor. În acelaşi meci, câştigat cu 6-1, Alex Maxim a oferit trei pase decisive.
Denis Drăguş este cotat la suma de trei milioane de euro, pe site-urile de specialitate. Atacantul român a fost transferat de Standard Liege în vara lui 2019, de la Viitorul, în schimbul sumei de 1,8 milioane de euro.
Atacantul român a înscris un gol superb chiar şi în poarta fostei sale echipe. A întors un adversar cu un dribling a la Cristiano Ronaldo și a trimis mingea direct în vinclul porții adverse. Trabzonspor este, în prezent, pe a treia treaptă a podiumului. Are 61 de puncte, cu 38 mai puţin decât liderul Galatasaray.